**16. sz. melléklet**

**FELHASZNÁLÁSI SZERZŐDÉS  
Monostori Művésztelep - minta**

Amely létrejött egyrészről …………………………………………………………………….. (születési hely,  
  
 idő:……………………………………………………, állandó   
  
lakhely:…………………………………………………………) mint alkotó (a továbbiakban Alkotó),   
  
másrészről Szigetmonostor Faluház (székhely:……………………………………………., intézményi   
  
azonosító:………………………..………………, képviselő:   
  
………………………………………………………………………) mint felhasználó (a továbbiakban Felhasználó) között a mai napon és az alábbiak szerint:

1. Alkotó kijelenti, hogy kizárólagos szerzője a(z)   
……………………………………………………………………………………. című, ……………. évi Monostori Művésztelep során készített műnek. Jelen szerződés aláírásával Alkotó átruházza, Felhasználó pedig megszerzi a fenti mű felhasználásának jogát. Felhasználó a mű átvételét jelen szerződés aláírásával nyugtázza.

2. Alkotó szavatol azért, hogy a művön nem áll fenn harmadik személynek olyan kizárólagos szerzői vagyoni/felhasználási joga, amely a Felhasználó jelen szerződés szerinti jogszerzését és felhasználását korlátozná vagy akadályozná. E tekintetben más harmadik személyt a Felhasználóval szemben semmiféle jog nem illeti meg, és ebből eredően a Felhasználóval szemben semmiféle jogcímen díjigény nem érvényesíthető.

3. Alkotó kijelenti, hogy az 1. pontban megjelölt műre határozatlan időtartamra szóló, területi korlátozás nélküli, kizárólagos, harmadik személynek nem átengedhető felhasználási jogot enged a Felhasználó részére a 4. pontban meghatározott felhasználásra.

4. Jelen szerződés alapján Felhasználó jogosult az 1. pontban megjelölt mű nyilvánosságra hozatalára, bemutatására, kiállítására, terjesztésére. Felhasználó jelen szerződés jóváhagyásával jogot szerez a mű fotódokumentációjának elkészítésére, saját számítógépein (szerverén) történő tárolására. Felhasználó jogosult továbbá a mű fotóját az általa kiadott vagy egyéb kiadványokban megjelentetni, terjeszteni, valamint saját honlapján és egyéb weboldalakon közzétenni.

5. Jelen szerződéssel a Felhasználó által megszerzett jogok gyakorlása során a felhasználás jellegéhez igazodó módon Alkotó nevét és művének címét jól látható helyen kell feltüntetni. Felhasználó jogosult a szerződés tartama alatt az alkotó névfeltüntetési és a mű egységének védelméhez fűződő jogának védelmében fellépni.

6. Felhasználó köteles a művet időlegesen, előre egyeztetett időpontban és határozott időre, kiállítás céljából Alkotó rendelkezésére bocsátani, melynek részleteit külön megállapodásban rögzítik.

7. Alkotó kijelenti, hogy a jelen szerződésben meghatározott felhasználás engedélyezése fejében díjazásra nem tart igényt.

8. Alkotó vállalja, hogy a művet jelen szerződés aláírásától számított 10 munkanapon belül sértetlen állapotban átadja Felhasználó részére.

9. A Felek a jelen szerződést közös akarattal és kizárólag írásban módosíthatják.

10. A Felek megállapodnak abban, hogy a jelen szerződésben nem rendezett kérdésekben a szerzői jogról szóló 1999. évi LXXVI. törvény és végrehajtására kiadott jogszabályok, valamint a Ptk. rendelkezései az irányadók.

A jelen szerződést a Felek elolvasás után, az alulírott helyen és időben, mint akaratukkal mindenben megegyezőt, jóváhagyólag írják alá.

*Szigetmonostor, …………………………………………………….*

…………………………………                                    …………………………………..

                Alkotó                                                 Felhasználó törvényes képviselője